stanford-oval/wikipedia huggingface dataset:
Leonardo DiCaprio
Elämä ja ura > Nuoruus

Leonardo DiCaprio syntyi Los Angelesissa vuonna 1974. Hänen saksalaissyntyinen äitinsä Irmelin oli muuttanut Yhdysvaltoihin vanhempiensa mukana 12-vuotiaana vuonna 1955. Irmelin meni naimisiin collegessa tapaamansa italialais-saksalaissyntyisen George DiCaprion kanssa, ja Leonardo on heidän ainoa yhteinen lapsensa. Leonardo-nimen he keksivät matkallaan Firenzessä, kun poika potkaisi äitinsä kohdussa renessanssitaiteilija Leonardo da Vincin maalauksen äärellä.
Leonardon isä George DiCaprio on sarjakuva-alalla. Leonardon vanhemmat erosivat, kun poika oli vielä pieni. Vanhemmat pysyivät kuitenkin hyvissä väleissä keskenään, ja äitinsä kasvattama Leonardo tapasi viereisessä korttelissa asunutta boheemia isäänsä usein. Äiti ja poika asuivat aluksi Los Angelesin monirotuisessa ja levottomassa Echo Parkin kaupunginosassa. Myöhemmin he muuttivat Los Felizin työläiskaupunginosaan Hollywoodissa, missä DiCaprio kävi julkista Los Angeles Center for Enriched Studies -koulua ja sen jälkeen John Marshall High Schoolia. Hyperaktiivisia piirteitä osoittanut DiCaprio ei ollut koulussa erityisen hyvä oppilas. Sen sijaan hän esiintyi mielellään koulutovereilleen tanssien esimerkiksi breakdancea. Hän joutui usein tappeluihin, vaikka olikin vielä kouluvuosinaan pienikokoinen.
Elämä ja ura > Televisionäyttelijänä

DiCaprion vanhemmat kuskasivat esiintymishaluista pientä poikaansa televisiomainosten koe-esiintymisissä. Ensimmäisen roolinsa DiCaprio sai 14-vuotiaana Matchbox-lelujen televisiomainoksessa. Sitä seurasi sarja muita televisiomainoksia sekä kaksi nuorille suunnattua opetuselokuvaa. DiCaprio päätti tällöin ryhtyä näyttelijäksi.
Ensimmäiset televisiosarjaesiintymisensä DiCaprio teki 16-vuotiaana vuonna 1990. Hän oli pienissä rooleissa esimerkiksi sarjoissa The New Lassie ja Roseanne. Hän pääsi myös vierailevaan rooliin teinialkoholistina saippuasarjassa Santa Barbara. Siitä roolista hän sai Youth in Film -palkintoehdokkuuden. Vuonna 1990 DiCaprio sai vakituisen roolin viikoittaisessa prime-time-sarjassa Parenthood (1990–1991), mistä hän sai toisen Youth in Film -palkintoehdokkuuden ja paljon näkyvyyttä fanilehdissä. Parenthoodin loppumisen jälkeen DiCaprio esiintyi vakioroolissa Growing Pains -tilannekomediassa ja esitti koditonta 15-vuotiasta. Rooli toi DiCapriolle kolmannen palkintoehdokkuuden, mutta sarja lopetettiin jo vuonna 1992.
Elämä ja ura > Yksityiselämä

DiCaprio ei ole koskaan ollut naimisissa eikä hänellä ole lapsia. DiCaprio on vuodesta 1994 alkaen seurustellut lyhyemmin tai pidemmän aikaa noin 18 kuuluisan mallin tai näyttelijän kanssa. Hänen pitempiaikaisia seurustelukumppaneitaan ovat olleet huippumalli Gisele Bündchen (2001–2005), malli Bar Refaeli (2005–2010) ja malli Camila Morrone (2017–2022).
DiCaprion toiminta ympäristönsuojelun parissa on saanut kiitosta ympäristöjärjestöiltä. Hän on ollut vuodesta 2004 ympäristöjärjestöjen Natural Resources Defense Council ja Global Green USA johtokunnassa. Matkustaessaan hän suosii reittilentokoneita yksityiskoneiden sijasta. DiCaprio ajaa hybridiautoa ja on asennuttanut talonsa katolle aurinkopaneeleita. Hänen vuoden 2007 dokumenttielokuvaansa Yhdestoista hetki koskevassa haastattelussa DiCaprio nimitti ilmaston lämpenemistä ”ympäristöhaasteeksi numero yksi”.
DiCaprio on yksi Venturi Formula E Team -autourheilutallin perustajista.
Tunnustukset > Oscar-palkinnot

paras miespääosa: The Revenant (2015)
Ehdokkuudet:
paras miessivuosa: Gilbert Grape (1993)
paras miespääosa: Lentäjä (2004)
paras miespääosa: Blood Diamond – veritimantti (2006)
paras miespääosa: The Wolf of Wall Street (2013)
paras miespääosa: Once Upon a Time in Hollywood (2019)
Tunnustukset > Golden Globe -palkinnot

paras miespääosa: Lentäjä (2005)
paras miespääosa musikaalissa tai komediassa: The Wolf of Wall Street (2014)
paras miespääosa: The Revenant (2016)
Lisäksi 9 Golden Globes -ehdokkuutta.
Tunnustukset > Screen Actors Guild -palkinnot

paras miespääosa: The Revenant (2016)
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1991 | Critters 3 – nakertajien paluu | Critters 3: You Are What They Eat | Josh |
| 1992 | Himon vallassa | Poison Ivy | Guy |
| 1993 | Gilbert Grape | What’s Eating Gilbert Grape | Arnie Grape |
| 1993 | Tämän pojan elämä | This Boy’s Life | Toby |
| 1994 | The Foot Shooting Party | The Foot Shooting Party | Bud |
| 1995 | Total Eclipse | Total Eclipse | Arthur Rimbaud |
| 1995 | New Yorkin kadut | The Basketball Diaries | Jim Carroll |
| 1995 | Nopeat ja kuolleet | The Quick and the Dead | The Kid |
| 1996 | Marvinin tyttäret | Marvin’s Room | Hank |
| 1996 | William Shakespearen Romeo ja Julia | Romeo + Juliet | Romeo |
| 1997 | Titanic | Titanic | Jack Dawson |
| 1998 | Celebrity – kuuluisuus | Celebrity | Brandon Darrow |
| 1998 | Rautanaamio | The Man in the Iron Mask | kuningas Ludvig XIV/Filip |
| 2000 | The Beach | The Beach | Richard |
| 2001 | Don’s Plum | Don’s Plum | Derek |
| 2002 | Ota kiinni jos saat | Catch Me If You Can | Frank Abagnale Jr. |
| 2002 | Gangs of New York | Gangs of New York | Amsterdam Vallon |
| 2004 | Lentäjä | The Aviator | Howard Hughes |
| 2006 | Blood Diamond – veritimantti | Blood Diamond | Danny Archer |
| 2006 | The Departed | The Departed | Billy Costigan |
| 2007 | Yhdestoista hetki | The 11th hour | juontaja |
| 2008 | Valheiden verkko | Body of Lies | Roger Ferris |
| 2008 | Revolutionary Road | Revolutionary Road | Frank Wheeler |
| 2010 | Suljettu saari | Shutter Island | Teddy Daniels |
| 2010 | Inception | Inception | Dom Cobb |
| 2011 | J. Edgar | J. Edgar | J. Edgar Hoover |
| 2012 | Django Unchained | Django Unchained | Calvin Candie |
| 2013 | The Great Gatsby – Kultahattu | The Great Gatsby | Jay Gatsby |
| 2013 | The Wolf of Wall Street | The Wolf of Wall Street | Jordan Belfort |
| 2015 | The Revenant | The Revenant | Hugh Glass |
| 2019 | Once Upon a Time in Hollywood | Once Upon a Time in Hollywood | Rick Dalton |
| 2021 | Don’t Look Up | Don’t Look Up | Randall Mindy |
| 2023 | Killers of the Flower Moon | Killers of the Flower Moon | Ernest Burkhart |
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivusto (Arkistoitu – Internet Archive) (englanniksi)
Leonardo DiCaprio Internet Movie Databasessa. (englanniksi)
Leonardo DiCaprio Elonetissä.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Katalonia  Saksa  Israel  Yhdysvallat  Latvia  Japani  Tšekki  Australia  Kreikka  Korea  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Deutsche Synchronkartei  Deutsche Biographie  DDB  Trove  Elonet  Yle 
Muut:  SNAC  IdRef 
DiCaprio vuonna 2000.
S/S Louhi
Kirjallisuutta

Surulaulu "Louhen" uppoamisesta Kallaveden Räsälänlahdessa tiistaina toukok 15 p:nä 1934 vieden mukanaan 33 matkustajaa. Otto Andersin, Pori 1934
Leppävirran kirja 1967
Aiheesta muualla

Pohjois-Savon lehtikuvia vuosilta 1932-1938: Kuvia Louhen onnettomuudesta[vanhentunut linkki]
Saimaan vesien suurin onnettomuus. Matkustajalaiva "Louhi" uponnut, vieden mukanaan 29 matkustajaa, Helsingin Sanomat, 16.05.1934, nro 129, s. 5, Kansalliskirjaston digitaaliset aineistot
Louhi-laivan onnettomuus Enonlahdessa, Pohjois-Savo, 16.05.1934, nro Lisälehti, s. 1, Kansalliskirjaston digitaaliset aineistot
Laivaonnettomuus Kuopion lähellä, Laatokka, 17.05.1934 nro 56, s. 1, Kansalliskirjaston Digitoidut aineistot
Matkustajalaiva Louhi kaatui Kuopion lähellä : 34 hukkui, Käkisalmen Sanomat 17.05.1934, nro 53, s. 1, Kansalliskirjaston Digitoidut aineistot
Kuopion kuolemanlaiva. Kuvia Enonlahden järkyttävästä haaksirikosta jossa 34 henkeä hukkui, Kansan kuvalehti, 26.05.1934, nro 21, s. 9, Kansalliskirjaston digitaaliset aineistot
Suruseutua kiertämässä, Suomen Kuvalehti, 26.05.1934, nro 22, s. 14, Kansalliskirjaston digitaaliset aineistot
Tarzanin pako

| Tarzanin pako> Tarzan Escapes |
| --- | --- |

Ohjaaja:  Richard Thorpe John Farrow George B. Seitz William A. Wellman
Käsikirjoittaja:  Edgar Rice Burroughs Cyril Hume
Tuottaja:  Jack Cummings
Säveltäjä:  William Axt
Kuvaaja:  Leonard Smith
Valmistustiedot
Valmistusmaa:  Yhdysvallat
Tuotantoyhtiö:  Metro-Goldwyn-Mayer
Levittäjä:  Metro-Goldwyn-Mayer
Ensi-ilta:  1936, Suomessa 1937
Kesto:  89 minuuttia
Alkuperäiskieli:  englanti
Edeltäjä:  Tarzan ja valkoinen nainen
Seuraaja:  Tarzanin poika
Aiheesta muualla
IMDb
Elonet
AllMovie
Infobox OKNimi-testi OK: 
Tarzanin pako (engl. Tarzan Escapes) on Richard Thorpen ohjaama yhdysvaltalainen seikkailuelokuva vuodelta 1936. Sen pääosia näyttelevät Johnny Weissmuller ja Maureen O’Sullivan, joille tämä oli kolmas yhteinen Tarzan-elokuva.
Tarinassa englantilainen sisarukset (William Henry ja Benita Hume) saapuvat Afrikkaan etsimään miljoonaperinnön saanutta serkkuaan Jane Porteria, jonka huhutaan elävän Tarzan-nimisen miehen kanssa paikallisessa viidakossa. He pyytävät etsintäapua paikallisilta valkoisilta metsästäjiltä (John Buckler ja Herbert Mundin), jotka suostuvat toimeksiantoon toteuttaakseen omia katalia suunnitelmiaan.
Aiheesta muualla

Tarzanin pako Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Tarzan Escapes
Käännös suomeksi
Julius Honka

| Julius Honka |
| --- | --- |

Henkilötiedot
Syntynyt: 3. joulukuuta 1995 (ikä 29) Jyväskylä, Suomi
Kansalaisuus:   Suomi
Jääkiekkoilija
Lempinimi:  Julle
Pelipaikka:  puolustaja
Maila:  oikea
Pituus:  181 cm
Paino:  84 kg
Seura
Seura:  HC Davos
Sarja:  National League
Pelaajaura
Pääsarjaura:  2016–
Aik. seurat:  Texas Stars (AHL) Dallas Stars (NHL) JYP (SML) Pelicans (SML) Luleå HF (SHL) Genève-Servette HC (NL) SC Bern (NL)
NHL-varaus:  14. varaus, 2014 Dallas Stars
KHL-varaus:  102. varaus, 2016 Dinamo Minsk
Julius Honka (s. 3. joulukuuta 1995 Jyväskylä) on suomalainen jääkiekkopuolustaja, joka pelaa Sveitsin National Leaguen HC Davosissa. Hän on pelannut aiemmin urallaan yheensä 87 NHL-ottelua Dallas Starsissa tehopistein 2+11=13. Seura varasi Hongan ensimmäisellä kierroksella numerolla 14. NHL:n varaustilaisuudessa 2014. Hän laukoo oikealta.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Ruotsi 2014 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Pronssia | Venäjä 2013 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Hopeaa | Piešťany 2012 | jääkiekko |  |
Honka edusti Suomea MM-kilpailuissa vuosina 2017 ja 2018. Vuoden 2017 turnauksessa valmennus valitsi hänet joukkueensa turnauksen yhdeksi kolmesta parhaasta pelaajasta. Honka teki A-maajoukkuedebyyttinsä aiemmin samana keväänä Euro Hockey Challengessa 19. huhtikuuta 2017 Košicessa Slovakiaa vastaan. Hänet merkittiin heti Suomen ykköspuolustajapariin Atte Ohtamaan viereen. Honka keräsi ottelussa myös yhden syöttöpisteen Olli Palolan tekemään ylivoimamaaliin. Hänen ensimmäinen A-maajoukkuemaalinsa syntyi MM-kilpailuissa alkulohkon ottelussa 13. toukokuuta 2017 Ranskan Pariisissa Norjaa vastaan. Honka valittiin ottelun päätteeksi Suomen ottelun parhaaksi pelaajaksi. Yhteensä hän on pelannut 35 A-maaottelua tehopistein 2+6=8.
Honka pelasi myös alle 20-vuotiaiden MM-kilpailuissa vuosina 2014 ja 2015, joista ensimmäinen turnaus päättyi maailmanmestaruuteen. Jälkimmäisessä turnauksessa Honka toimi Suomen varakapteenina ja hänet palkittiin joukkueensa yhtenä kolmesta parhaasta pelaajasta. Honka valittiin myös Saksaa vastaan pelatun alkulohkon ottelun päätteeksi Suomen ottelun parhaaksi pelaajaksi.
Honka pelasi myös alle 18-vuotiaiden MM-kilpailuissa 2013 voittaen pronssia. Hän oli turnauksessa Suomen tehokkain puolustaja tehoilla 1+3=4. Honka pelasi myös alle 18-vuotiaiden Ivan Hlinkan muistoturnauksessa vuonna 2013, jossa hän oli voittamassa hopeaa. Honka on kuulunut myös alle 16-vuotiaiden maajoukkueen kapteenistoon.
Pelityyli

Pelipaikkaansa nähden varsin pienikokoinen Honka on pelityyliltään hyökkäävä puolustaja. Hän oli ennen NHL-varaustaan raporttien mukaan rohkea nousemaan hyökkäyksiin mukaan sekä todella itsevarma ja osaava kiekon kanssa. Lisäksi Hongan luistelu ja teränkäyttö mainittiin hyvin taidokkaaksi. Jatkoaika.com-verkkolehden toimittaja Teemu Artukan mukaan hän muistuttaa pelityyliltään Sami Vatasta.
Toisaalta Hongan pelityyli on saanut myös kritiikkiä osakseen. Jääkiekkovalmentaja Karri Kiven mukaan Hongalla on vaarana pitää kiekkoa liikaa hallussaan ja hakea sitä kautta tilaa laidoilta lähes toivottomistakin tilanteista. Myös Helsingin Sanomien urheilutoimittaja Heikki Miettinen nostaa analyysissään esiin pelaajan liiallisen kontrollipelin: "Honka tykkää tehdä aina yhden kunniakierroksen kiekon kanssa kuin varmistaakseen, että jokainen vastustaja ehtii varmuudella puolustamaan."
Muuta

Hongan isoveljet Valtteri ja Aleksi sekä pikkuveli Anttoni ovat pelanneet myös jääkiekkoa. Heistä Anttoni pelaa puolustajana JYPin SM-liigajoukkueessa. Veljesten isä Matti pelasi omalla urallaan II-divisioonaa Lohi-Kiekossa.
Julius Honka sairastaa tyypin 1 diabetesta.
MM-rallikausi 1984

MM-rallikausi 1984 oli järjestyksessään rallin maailmanmestaruussarjan 12. kausi. Kausi sisälti samat osakilpailut kuin edelliskautena. Audin Stig Blomqvist oli mestari, lyöden hallitsevan maailmanmestarin ja tallikaverinsa Hannu Mikkolan. Audi voitti myös valmistajien mestaruuden jättäen taakseen toiseksi tulleen Lancian sekä tällä kaudella debytoineen Peugeotin.
Yhteenveto

Saksalainen Audi Sport kokosi kaudelle neljä parasta kuljettajaa, kun hallitseva mestari Hannu Mikkola ja ruotsalainen Stig Blomqvist jäivät Audille ja myös kaksinkertainen maailman mestari Walter Röhrl kaapattiin takaisin Lancialta. Lancia piti Markku Alénin ykköskuljettajaan tallikavereinaan Miki Biasion sekä Attilio Bettega. Lancian päällikkö Cesare Fiorio palkkasi Henri Toivosen Porschelta ajamaan muutaman kilpailun.
Blomqvist osoittautui paikkansa arvoiseksi voitettuaan viisi kauden osakilpailusta ja hän Hannu Mikkolan kanssa dominoivat koko kautta. Audi vakiinnutti nopeasti paikkansa valmistajien piikkipaikalla voitettuaan kuusi kahdeksasta ensimmäisestä osakilpailusta. Mikkola joutui nöyrtymään toiseen sijaan, vaikka hän ajoikin hyvän kauden ja sijoittui palkintopallille kahdeksan kertaa. Markku Alén ei kyennyt vastaamaan Audin vauhtiin ja otti vain yhden voiton Lancia Rally 037:llä.
Loppukaudesta Ari Vatanen palasi rallimaailmaan Peugeot 205:n ratissa ja voittikin kolme neljästä viimeisestä kilpailusta, joista Jyväskylän suurajo oli Vatasen kotikilpailuvoiton lisäksi 205-mallin ensimmäinen voitto. Talli sijoittui lopulta neljänneksi loppupisteissä. Jean Todtin johtaman Peugeotin rallitiimi osoitti loppukauden otteillaan, että siitä voisi olla Audin syrjäyttäjäksi.
Kuten edellisinä kausina, kaikki 12 osakilpailua laskettiin mukaan kuljettajien mestaruustaistoon, kun taas valmistajien mestaruussarjaan laskettiin mukaan 10 osakilpailua, jättäen pois Ruotsin rallin sekä Norsunluurannikon rallin.
Kauden ohjelma > Kartta

| 0 | 1 | 2 | 3 |
| --- | --- | --- | --- |

| Musta = Asfaltti | Ruskea = Sora | Sininen = Lumi/Jää | Punainen = Sekoitus |
Tulokset > Pistejärjestelmä

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| Sijoitus | 1. | 2. | 3. | 4. | 5. | 6. | 7. | 8. | 9. | 10. |
| Pisteet | 20 | 15 | 12 | 10 | 8 | 6 | 4 | 3 | 2 | 1 |
Tulokset > Valmistajien mestaruus

| Nro | Valmistaja | Kilpailu>  MON | Kilpailu>  POR | Kilpailu>  KEN | Kilpailu>  FRA | Kilpailu>  GRC | Kilpailu>  NZL | Kilpailu>  ARG | Kilpailu>  FIN | Kilpailu>  ITA | Kilpailu>  GBR | Pisteet |
| --- | --- | --- | --- | --- | --- | --- | --- | --- | --- | --- | --- | --- |
| 1 |  Audi | 18 | 18 | 14 | (10) | 18 | 18 | 18 |  |  | 16 | 120 |
| 2 |  Lancia | (10) | 16 | 12 | 18 | 14 | 16 |  | 16 | 16 |  | 108 |
| 3 |  Peugeot |  |  |  | 12 |  |  | 8 | 18 | 18 | 18 | 74 |
| 4 |  Toyota |  | 10 | 18 |  |  | 10 |  | 10 |  | 14 | 62 |
| 5 |  Renault | 12 | 10 |  | 14 |  |  | 15 | 4 |  |  | 55 |
| 6 |  Opel |  |  | 16 | 2 |  |  | 11 | 2 | 7 | 10 | 48 |
| 7 |  Nissan | 2 |  | 10 |  | 8 | 12 |  | 6 |  | 8 | 46 |
| 8 |  Volkswagen | 9 | 12 |  |  |  |  |  |  | 13 |  | 34 |
| 9 |  Subaru |  |  |  |  |  | 11 |  |  |  |  | 11 |
| 10 |  Alfa Romeo |  |  |  | 9 |  |  |  |  |  |  | 9 |
| 10 |  Fiat |  |  |  |  |  |  |  |  | 9 |  | 9 |
| 12 |  Ford |  |  |  |  |  | 6 |  |  |  |  | 6 |
| 13 |  Citroën |  | 4 |  |  |  |  |  |  |  |  | 4 |
| 14 |  Vauxhall |  | 2 |  |  |  |  |  |  |  |  | 2 |
| 14 |  Mazda |  |  |  |  | 2 |  |  |  |  |  | 2 |
| 14 |  Mitsubishi |  |  |  |  |  | 2 |  |  |  |  | 2 |
Aiheesta muualla

Kausi 1984 eWRC-sivustolla (englanniksi)
Rallin maailmanmestaruussarjan kaudet
1973
1974
1975
1976
1977
1978
1979
1980
1981
1982
1983
1984
1985
1986
1987
1988
1989
1990
1991
1992
1993
1994
1995
1996
1997
1998
1999
2000
2001
2002
2003
2004
2005
2006
2007
2008
2009
2010
2011
2012
2013
2014
2015
2016
2017
2018
2019
2020
2021
2022
2023
2024
2025
Mirror Tower

| Mirror Tower Albert Järvinen |
| --- | --- | --- |

Studioalbumin tiedot
 Äänitetty : 1991
 Julkaistu: 1991
 Tuottaja(t): Albert Järvinen & T. T. Oksala
 Tyylilaji: rock
 Kesto: 33.41
 Levy-yhtiö: Polarvox
 Levymerkki: Wish
Muut kannet
   Albumin takakansi.
Listasijoitukset
  Suomi: Ei listasijoitusta.
Albert Järvisen muut julkaisut
| Guitar 1988 | Mirror Tower 1991 | Aspects of Albert Järvinen 1995 |
Mirror Tower on suomalaisen kitaristi Albert Järvisen kolmas ja viimeiseksi jäänyt sooloalbumi. Se julkaistiin vuonna 1991.
Albert Järvinen äänitti tämän viimeiseksi jääneen levynsä Helsingissä Finnvoxin studioilla talvella 1990–1991, tuottaja-äänittäjänä T. T. Oksala. Albert ja T. T. ehtivät saada valmiiksi myös levyn ensimmäisen miksauksen ennen Albertin viimeistä ulkomaanmatkaa. Käytyjen keskusteluiden pohjalta T. T. Oksala ja Antero Jakoila tekivät lopullisen miksauksen huhtikuussa 1991.
Tämä levy sisältää Albert Järvisen uusia linjoja etsivää ja myös kokeilevaa tuotantoa. Sen yleisilme ja tunnelma on seesteinen ja valoisa ja antaa viitteitä siitä, mitä Albert Järvinen ehkä suunnitteli seuraavaksi tekevänsä.
"Wrapping Paper" on sovitus Cream-yhtyeen ensimmäisenä julkaistusta singlekappaleesta. "I Love You Anyway " puolestaan on uudelleensovitettu versio Cisse Häkkisen I Love You Anyway -albumin nimikappaleesta.
Kappaleet > A-puoli

The Tribe (säv. A. Järvinen, san. A. Järvinen/R. Beesley, sov. A. Järvinen)
Mirror Tower (säv. A. Järvinen, san. T.A.u., sov. A. Järvinen)
I'd Rather Go Blind (säv. A. Järvinen, san. A. Järvinen/R. Beesley, sov. A. Järvinen)
Drifter's Escape (säv. ja san. Bob Dylan, sov. A. Järvinen)
Rise of the Kantele (säv. O. Partti/A. Järvinen, san. trad./Kalevala, sov. A. Järvinen)
Kappaleet > B-puoli

Wrapping Paper (säv. J. Bruce, san. P. Brown, sov. A. Järvinen/V-M Maijanen/J. Kettunen)
All the Way to the End (säv. A. Järvinen, san. A. Järvinen/R. Beesley, sov. A. Järvinen/V-M Maijanen/J. Kettunen)
Like a Star (Shining Down on Me) (säv. J. Marjaranta, san. R. Beesley, sov. J. Marjaranta)
Peace and Harmony (säv., san. ja sov. A. Järvinen)
I Love You Anyway (säv. Viola Ahti, sov. A. Järvinen)
Muusikot

Albert Järvinen – kitarat
Jari Heino, Masa Maijanen ja Pave Maijanen – bassot
Vesa Aaltonen, Jari Kettunen ja Anssi Nykänen – rummut
Timo Pratskin ja Jarmo Savolainen – kosketinsoittimet
Anna-Kaisa Liedes ja Olli Partti – kanteleet
T. T. Oksala – ylimääräiset kitarat ja syntetisaattorit
Harry Bent, Russell Beesley ja Jore Marjaranta – laulu
Masa Maijanen – laulukonsultti
Lähde:
Etelänkarvasputki

| Etelänkarvasputki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Apiales
Heimo::  Sarjakukkaiskasvit Apiaceae
Alaheimo::  Apioideae
Suku::  Karvasputket Laserpitium
Laji::  siler
Kaksiosainen nimi
 Laserpitium siler  L. 
Synonyymit
 Siler montanum Crantz 
Katso myös
   Etelänkarvasputki Wikispeciesissä   Etelänkarvasputki Commonsissa 
Infobox OKNimi-testi OK: 
Etelänkarvasputki (Laserpitium siler) on sarjakukkaiskasvien heimoon kuuluva kasvilaji. Se on monivuotinen ruohokasvi, joka voi saavuttaa noin 30–100 senttimetrin korkeuden. Sillä on toistamiseen parilehdykkäiset, vuorottelevat lehdet, ja se kukkii kesäkuusta elokuuhun valkoisten, viisiteräisten kukkien muodostamin kerrannaissarjakukinnoin.
Lajia tavataan keskisessä ja eteläisessä Euroopassa, Alpeilla, Balkanilla, Apenniineilla ja Iberian niemimaalla. Sitä esiintyy rotkoissa ja kalliorinteillä 800–2 250 metrin korkeudella merenpinnasta.
Kaiken teoria (albumi)

| Kaiken teoria Are |
| --- | --- | --- |

Studioalbumin tiedot
 Julkaistu: 13. lokakuuta 2023
 Formaatti: CD, vinyyli
 Tyylilaji: hip hop
 Kesto: 36.10
 Levy-yhtiö: Pihlderberg
Listasijoitukset
  22. (albumilista)    5. (fyysinen albumilista)
Aren muut julkaisut
| Tunnustus 2021 | Kaiken teoria 2023 |   |
Kaiken teoria on rap-artisti Aren lokakuussa 2023 julkaisema albumi, jonka tuottajana toimi Rekami eli LX-Beats. Albumin nimi on viittaus teoreettisen fysiikan etsimään teoriaan, joka selittäisi ja yhdistäisi kaikki luonnon vuorovaikutukset. Albumi ei kuitenkaan käsittele fysikaalisia ilmiöitä, vaan kappaleissa tarkastellaan Aren uraa, elämää ja lähipiiriä pohdiskelevasti.
Albumin sisältö > Laskettu aika

Albumin ensimmäinen kappale Laskettu aika tarkastelee Aren uraa historiallisesta näkökulmasta ja käsittelee samalla Aren kokemaa melankoliaa, joka liittyy Kaiken Teoria -albumin julkaisuun.
Kappaleen alussa Are myöntää olleensa uransa varrella useasti uupunut ja kertoo sukujuuriensa olevan surumielisyyteen taipuvaiset. Kappaleen alun melankolia muuttuu kuitenkin pian rapille tyypillisemmäksi rehentelyksi ja ylpeydeksi. Are kertoo olevansa ylpeä muun muassa oman taiteellisen integriteettinsä säilyttämisestä sekä saavutuksista rap-suosion ja rahallisten vapauksien suhteen.
Are palaa kuitenkin kappaleen outrossa mahtailusta raskaampaan sanoitukseen, kun hän vertaa albumijulkaisun jälkeistä tunnetta juuri synnyttäneiden äitien kokemaan postpartum-masennukseen. Tästä viittauksesta tuleekin kappaleen nimi Laskettu aika.
Laskettu aika sisältää kielellisesti monimutkaisia sanaleikkejä, kuten lauseen "ilman deadlineja suunnitelmat elää". Lauseessa deadlinen eli määräajan asettaminen rinnastetaan tavaksi realisoida omat suunnitelmat ajatusten tasolta todellisuuteen. Tämän lisäksi sanaleikki sisältää vastakkainasettelun suunnitelmien "elämisen" ja englannin kielen kuolema-sanan (dead) välillä.
Albumin sisältö > Kuumien käsien harha

Albumin toisella kappaleella Are käsittelee etenkin musiikkipiireissä kokemaansa ystävyyttä kiitollisesta näkökulmasta. Hän kuvailee KPC-kollektiivia perheeksi ja sanoo samalla nauttivansa olostaan poissa julkisuudesta.
Kappaleella on mukana myös Gettomasa, joka laulaa kertosäkeessään rohkean suorittamisen merkityksestä silloin, kun "kädet ovat kuumat" eli olosuhteet ovat suopeat. Tästä tulee kappaleen nimi Kuumien käsien harha.
Are ottaa kappaleella lyhyesti kantaa sanoitustensa autofiktiiviseen melankoliaan, jonka hän sanoo olevan positiivinen asia sen tarjoaman samaistumispinnan vuoksi.